google/wiki40b huggingface dataset:
Μπας-Τερ

Ιστορία

Η πόλη ιδρύθηκε το 1643, στο ορεινό τμήμα της Μπας-Τερ, ένα από τα δύο νησιά που αποτελούν την Γουαδελούπη. Καταστράφηκε πολλές φορές ως συνέπεια των αγγλο-γαλλικών πολέμων.

Αξιοθέατα

Κύριο αξιοθέατο της πόλης είναι ο καθεδρικός ναός των Αγίων Πέτρου και Παύλου, ένα κτίριο του 19ου αιώνα το οποίο έχει μια αξιοσημείωτη γκρι πέτρα που τονίζεται όμορφα από τα λευκά αγάλματα. Πολλά άλλα κτίρια αποικιακής αρχιτεκτονικής, η κεντρική πλατεία και το Le Jardin Pichon, το πάρκο που συνορεύει προς τα νότια με το Ζωολογικό και το Βοτανικό Πάρκο.
Lacrimae rerum

Η Lacrimae rerum είναι λατινική φράση που αναφέρει ο Λατίνος ποιητής Βιργίλιος στο πρώτο βιβλίο της Αινειάδας του.

Σύνοψη

Σε αυτό το απόσπασμα, ο Αινείας ατενίζει μια τοιχογραφία, όταν βρέθηκε στο ναό της Ήρας (λατ. JUNO) της Καρχηδόνας όπου απεικονίζονται μάχες του Τρωικού Πολέμου και με τους θανάτους τους φίλων του και συμπατριωτών του. Βαθύτατα συγκινημένος μέχρι δακρύων λέει: "sunt Lacrimae rerum et mentem mortalia tangunt" ("Υπάρχουν δάκρυα για τα πράγματα που παρακινούν το νου.")
«Sunt hic etiam praemia laudi;

sunt lacrimae rerum et mentem mortalia tangunt.

Solve metus; feret haec aliquam tibi fama salutem.»
Βιργίλιος, Αινειάδα, στχ. 462
"Εδώ επίσης το εγκώμιο έχει τις ανταμοιβές του·

Τα βάρη της θνησιμότητας παρακινούν το μυαλό.

Αφήστε τον φόβο σας αυτό· η φήμη θα σας φέρει κάποια λύτρωση".
Η γενική πληθυντικού «rerum» (των πραγμάτων) ερμηνεύθηκε από ορισμένους μελετητές όχι ως αντικειμενική αλλά και ως υποκειμενική με την έννοια ότι και τα ίδια τα πράγματα δακρύζουν.Ωστόσο στον επόμενο στίχο ο Βιργίλιος αναφέρει «αφήστε τον φόβο σας, η φήμη θα σας φέρει κάποια λύτρωση».
Εκτελεστικό του 1824

Έργο

Στις 29 Σεπτεμβρίου 1825, το Εκτελεστικό θέσπισε τη Γενική Εφημερίδα της Ελλάδος για τη δημοσίευση των αποφάσεων και «των πρακτικών της διοικήσεως», ορίζοντας τον Θεόκλητο Φαρμακίδη εφημεριδογράφο της Διοικήσεως.
2247 Χιροσίμα

Φυσικά χαρακτηριστικά

Τα φυσικά χαρακτηριστικά του Χιροσίμα είναι άγνωστα.
Α.Π.Σ. Άρτεμις Βόλου

Ο Αθλητικός Πολιτιστικός Σύλλογος Άρτεμις Βόλου ήταν ελληνικό αθλητικό σωματείο με έδρα δραστηριοτήτων του τον Βόλο Μαγνησίας. Διατηρούσε αθλητικά τμήματα καλαθοσφαίρισης.

Γυναικεία καλαθοσφαίριση

Η πρώτη διάκριση της Αρτέμιδος Βόλου έλαβε χώρα κατά την αγωνιστική περίοδο 2005-06, οπότε και κατέκτησε το Πρωτάθλημα Α' Κατηγορίας Γυναικών της Ε.Σ.ΚA.Θ.
Ιδιαίτερα σημαντική για το σύλλογο ήταν η περίοδος 2006-07 κατά την οποία αγωνίστηκε για πρώτη φορά στην Α2 Εθνική Κατηγορία και συγκεκριμένα στο βόρειο όμιλο αυτής. Το τέλος της χρονιάς βρήκε την ομάδα στην 9η θέση της κατάταξης, κάτι που σήμαινε την παραμονή της στην κατηγορία και για την επόμενη χρονιά. Έκτοτε ο σύλλογος επέδειξε ιδιαίτερο δυναμισμό κατακτώντας την 4η θέση το 2007-08 και την 3η θέση κατά την περίοδο 2008-09, απέχοντας μόλις μια θέση από τη ζώνη προβιβασμού στην Α1 Εθνική Κατηγορία. Στα πλαίσια του θεσμού του Κυπέλλου Ελλάδος αποκλείστηκε κατά την Β' Φάση γνωρίζοντας την ήττα από το Σπόρτιγκ με σκορ 62-56.
Μετά το πέρας της αγωνιστικής περιόδου δειξήχθησαν αγώνες μπαράζ ανάμεσα στις δύο ομάδες που κατετάγησαν τρίτες στους δύο ομίλους της Κατηγορίας, με την Αρτέμιδα να εκπροσωπεί το Βόρειο Όμιλο και το Γ.Σ. Αμαρυλλίς το Νότιο Όμιλο. Η Αμαρυλλίδα νίκησε με 72-40 την ομάδα του Βόλου στο Κλειστό της Αταλάντης αποκτώντας το πλεονέκτημα για την άνοδο στην Α1 σε περίπτωση που κάποια ομάδα αποχωρούσε από την Α1 Εθνική Κατηγορία. Πράγματι ο σύλλογος Γ.Α.Σ. Κομοτηνή δήλωσε αδυναμία να συμμετάσχει στην κορυφαία κατηγορία του ελληνικού πρωταθλήματος παρέχοντας τη θέση του στην Αμαρυλλίδα. Με τη σειρά της η ομάδα των Βριλλησίων μετά τον ξαφνικό θάνατο του Προέδρου και ιδρυτή της, Φώτη Γρίβα, πάγωσε τις διαδικασίες αποδοχής της κενής θέσης, δίνοντας στην Αρτέμιδα το πράσινο φως για να αγωνιστεί στην Α1 Εθνική Κατηγορία.
Μετά από μια σειρά φιλόδοξων μεταγραφών ξεκίνησαν επαφές με τον Ερασιτέχνη Ολυμπιακό Βόλου ώστε η ομάδα να απορροφηθεί και να κατέβει στην κορυφαία κατηγορία με την ονομασία του ιστορικού συλλόγου, δηλαδή «Ολυμπιακός ΑΓΣ Βόλου 1937».
J. Holiday

Πρώτα χρόνια

Γεννήθηκε στις 6 Σεπτεμβρίου του 1982 στην Ουάσιγκτον. Ο πατέρας του ήταν ιεροκήρυκας και τον ίδιο μεγάλωσε η μητέρα του. Πολύ σύντομα εντυπωσιάστηκε από συγκροτήματα της ριθμ εν μπλουζ, όπως οι Boyz II Men, H-Town και Jodeci, όπως επίσης και με τη χιπ χοπ των Jay-Z και Outkast. Στη διάρκεια ενός διαγωνισμού ταλέντων στο Γυμνάσιο, τραγούδησε για πρώτη φορά, στα 14 χρόνια του. Το ντεμπούτο του έγινε το 2006 και έγινε διάσημος μετά την κυκλοφορία του τραγουδιού του "Bed" το 2007. Το σινγκλ έφτασε στο #5 στο Billboard Hot 100 και στο #1 στο Billboard Hot R&B/Hip-Hop Songs . Το πρώτο του άλμπουμ, με τίτλο Back of My Lac']] έγινε χρυσό στις ΗΠΑ, καθώς πούλησε πάνω από 500.000 αντίτυπα. Επιτυχία σημείωσε και το δεύτερό του σινγκλ, με τίτλο "Suffocate" .
Τεγουαρέκα Τεντόα

Βιογραφία

Καταγόταν από την Ονοτόα των  Νήσων Γκίλμπερτ και από το 1982 ως τον θάνατό του εκλεγόταν συνεχώς βουλευτής στην εκλογική περιφέρεια της γενέτειράς του. Ήταν παντρεμένος με την Μπέτα Τεντόα
Το 1983 ήταν υποψήφιος στις προεδρικές εκλογές αλλά ήρθε 4ος. Ήταν πρόεδρος του κόμματος Reitan Kiribati και διεκδίκησε ξανά το αξίωμα του Προέδρου στις εκλογές που έγιναν στις 30 Σεπτεμβρίου 1994. Στις εκλογές εκείνες ο Τεντόα ήρθε 2ος με 18,3% πίσω από τον Πρόεδρο Τεμπουρόρο Τίτο.

Θάνατος

Ο Τεντόα πέθανε εν ενεργεία στις 3 Νοεμβρίου 2000 κατά την δεύτερη θητεία του στο αξίωμα του Αντιπροέδρου. Ειδικότερα, ο θάνατός του επήλθε κατά τη διάρκεια ομιλίας του στη Βουλή. Τον διαδέχθηκε ο Μπενιάμινα Τίνγκα στις 17 Νοεμβρίου 2000.

Συγγραφικό έργο

Έγραψε το έργο "Αυτό Είναι το Κιριμπάτι" (This is Kiribati), που εκδόθηκε το 1982.
Γιώργος Μαθάς

Βιογραφία

Ζει και εργάζεται στη Θεσσαλονίκη, είναι οικογενειάρχης και πατέρας δυο παιδιών. Είναι πτυχιούχος του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών και διαθέτει μεταπτυχιακό τίτλο επιπέδου Μάστερ από πανεπιστήμιο του Βελγίου. 
Ο Γιώργος ειδικεύεται στην προπόνηση αθλητών με αναπηρία, με αθλητές του να έχουν διακριθεί σε εθνικό και διεθνές επίπεδο. Η ενασχόλησή του, όμως, με τη μαραθώνια κολύμβηση, με την οποία ασχολείται από το 1983, του έχει χαρίσει πολλές διακρίσεις. Ο Γιώργος έχει ολοκληρώσει τον διάπλου μήκους 26 χλμ στον Τορωναίο κόλπο 10 φορές, έχει κολυμπήσει τη Λίμνη της Ζυρίχης, το γύρο του Μανχάταν, τον διάπλου του νησιού Στάρι Γκραντ στην Αδριατική, τη λίμνη Γουίντερμερ στη Βόρεια Αγγλία. Ο Γιώργος έχει συμμετάσχει στην ομάδα σκυταλοδρομίας Θεσσαλονίκης - Σκοπέλου και έχει λάβει μέρος σε 24ωρο αγώνα σε πισίνα στη Θεσσαλονίκη.
Ο Μαθάς διέπλευσε το στενό της Μάγχης το 1998 και για το επίτευγμά του αυτό βραβεύτηκε ως ένας από τους καλύτερους αθλητές της χρονιάς.
Ο Αρης Πολύζος  και ο Γιώργος Μαθάς συμμετείχαν στο ICE SWIMMING BLED CUP 2015 στην Σλοβενία με μεγάλη επιτυχία. Οι δύο κολυμβητές στις  21-2-2015, μετά από πρόσκληση των διοργανωτών του αγώνα, ICE SWIMMING BLED CUP της  Σλοβενίας, έγιναν οι πρώτοι Ελληνες που  συμμετείχαν σε αγώνες ice swimming που είναι μια παραπάνω πρόκληση  από την  χειμερινή κολύμβηση  (θερμοκρασία νερού 1 εώς -4 C). 
Σκοπός της συμμετοχής τους είναι η διάδοση του συγκεκριμένου αθλήματος , το οποίο σύμφωνα με επιστημονικές έρευνες απεδείχθη ότι έχει πολύ ευεργετικές επιδράσεις στον ανθρώπινο οργανισμό, τόσο βιολογικά όσο και ψυχολογικά.
Ο Γιώργος συνασπίστηκε με άτομα που αγαπούν τον αθλητισμό των ΑΜΕΑ και ίδρυσαν σωματείο με την επωνυμία Σύλλογος Γονέων και Φίλων Αθλητών ΑΜΕΑ.
Deep Purple Extended Versions Vol.2

Τα τραγούδια

1. Woman from Tokyo (Blackmore, Gillan, Glover, Lord, Paice) - 6:14
 2. Lazy (Blackmore, Gillan, Glover, Lord, Paice) - 6:13
 3. No One Came (Blackmore, Gillan, Glover, Lord, Paice) - 5:40
 4. Black Night (Blackmore, Gillan, Glover, Lord, Paice) - 6:46
 5. When a Blind Man Cries (Blackmore, Gillan, Glover, Lord, Paice) - 7:35
 6. Smoke on the Water (Blackmore, Gillan, Glover, Lord, Paice) - 10:09
 7. Perfect Strangers (Blackmore, Gillan, Glover) - 8:41
 8. Fools (Blackmore, Gillan, Glover, Lord, Paice) - 10:34
 9. Hush (South) - 4:32
 10. Highway Star (Blackmore, Gillan, Glover, Lord, Paice) - 7:33
Ιωάννης Τσιριμώκος

Βιογραφία

Γεννήθηκε το 1866. Πατέρας του ήταν ο Δημήτριος Τσιριμώκος.
Ο Ιωάννης Τσιριμώκος εξελέγη βουλευτής Φθιώτιδας το 1906 και επανεκλέχθηκε στις 17 Νοεμβρίου 1908 στη θέση του αποβιώσαντος Κωνσταντίνου Π. Αγαθοκλή, βουλευτής Φθιωτιδοφωκίδας στην Α΄ Αναθεωρητική Βουλή (Αύγουστος - Οκτ. 1910), το 1910-11, το 1912-15, το 1915, Φθιώτιδας το 1923 και το 1928, ξανά Φθιωτιδοφωκίδας το 1932 με το κόμμα των Φιλελευθέρων.
Διετέλεσε υπουργός Εκκλησιαστικών και Δημοσίας Εκπαιδεύσεως από τον Ιούνιο του 1912 έως το Μάρτιο του 1915, από τον Αύγουστο έως τον Οκτώβριο του 1915 και από τον Ιούλιο έως τον Οκτώβριο του 1925 στην κυβέρνηση Πάγκαλου. Ήταν Πρόεδρος της Βουλής των Ελλήνων από τις 7 Ιουλίου έως τις 21 Δεκεμβρίου 1911, από τις 19 Αυγούστου 1912  έως τις 2 Οκτωβρίου 1912 και από τις 19 Οκτωβρίου 1928 έως τις 3 Ιουλίου 1930. Από το 1917 έως το 1920 ήταν υπουργός Δικαιοσύνης. Στην Κυβέρνηση Ελευθερίου Βενιζέλου 1932 χρημάτισε υπουργός Εσωτερικών από τις 5 Ιουνίου 1932 έως τις 3 Νοεμβρίου 1932.
Γιοι του ήταν ο πρωθυπουργός Ηλίας Τσιριμώκος και ο επίσης πολιτικός Θαλής Τσιριμώκος.
Λογγίνος Χέυδεν

Βιογραφία

Κατατάχθηκε στο Ναυτικό σε ηλικία εννέα ετών και πήρε προαγωγή σε ηλικία 16 ετών. Το 1827 ήταν αρχηγός του ρωσικού στόλου, που αποτελούμενος από οκτώ πλοία ( τέσσερις  ναυαρχίδες και ισάριθμες φρεγάτες ) κατέστρεψε μαζί με τους στόλους της Αγγλίας και της Γαλλίας τον τουρκοαιγυπτιακό στόλο έξω από το Ναυαρίνο. Tην ίδια χρονιά λέγεται ότι έφερε πρώτος τα μανταρίνια στην Ελλάδα. Το 1832 επέστρεψε, για τελευταία φορά, στην Ολλανδία. Πέθανε σε ηλικία 77 ετών. 
Ήταν παντρεμένος με την κόρη Δανού αξιωματικού που υπηρετούσε και αυτός στο ρωσικό ναυτικό. Μαζί απέκτησαν τέσσερα παιδιά, ένα από τα οποία ήταν ο μετέπειτα κυβερνήτης του δουκάτου της Φινλανδίας, Φρειδερίκος Χέυδεν.
Ευρώπη των Εθνών και της Ελευθερίας

Ιδεολογία

Η πολιτική ομάδα αυτή αποτελείται από κόμματα της Δεξιάς και σημεία πολιτικής σύγκλισης των μελών της θεωρούνται ο Εθνικισμός, η αντίθεση στην Ευρωπαϊκή ενοποίηση και η αντίθεση στη μετανάστευση.
Εθνική Ρωσίας (καλαθοσφαίριση ανδρών)

Ιστορία

Ως διάδοχος της εξαιρετικά επιτυχημένης εθνικής ομάδας καλαθοσφαίρισης της ΕΣΣΔ, η Ρωσία εξακολουθεί να παράγει πολλούς ποιοτικούς καλαθοσφαιριστές και να κατακτά διεθνείς τίτλους σε αρκετές περιπτώσεις. Ωστόσο, η ομάδα μερικές φορές δυσκολεύεται να ανταποκριθεί στις τεράστιες προσδοκίες.
Στο Ευρωμπάσκετ 2011 στη Λιθουανία, μετά από έναν αδιάφορο αγώνα με την εθνική ομάδα της ΠΓΔΜ, η Ρωσία κατέκτησε το χάλκινο μετάλλιο. Συνολικά, η ρωσική ομάδα τελείωσε τη διοργάνωση έχοντας υποστεί μόνο μία ήττα σε 11 αγώνες, η οποία ήταν από τη Γαλλία στα ημιτελικά. Ο Αντρέι Κιριλένκο τιμήθηκε ως ένας από τους καλύτερους παίκτες της διοργάνωσης. Εξαιτίας αυτού του αποτελέσματος, η ρωσική ομάδα δεν είχε το δικαίωμα να προκριθεί απευθείας στους Ολυμπιακούς Αγώνες στο Λονδίνο, αλλά έπρεπε να λάβει μέρος στην προκριματική φάση του 2012 για την πρόκριση στους Ολυμπιακούς Αγώνες, που διεξήχθη 2 με 8 Ιουλίου στη Βενεζουέλα. Η Ρωσία κέρδισε όλους τους αγώνες των προκριματικών και πήρε το εισιτήριο της για το Λονδίνο.
Στους Ολυμπιακούς Αγώνες του 2012, οι Ρώσοι κέρδισαν το πρώτο τους ολυμπιακό μετάλλιο. Η ομάδα ήταν σε θέση να διεκδικήσει την πρώτη θέση, έχοντας υποστεί μόνο μία ήττα σε ένα ήδη ασήμαντο αγώνα ενάντια στην Αυστραλία (80:82). Στα προημιτελικά αγωνίστηκε εναντίον των Λιθουανών (83:74) αλλά στα ημιτελικά η ρωσική ομάδα έχασε από την Ισπανία (59:67). Στον αγώνα για την τρίτη θέση, οι Ρώσοι νικήσαν την Αργεντινή (81:77), η οποία είχε κατακτήσει το χρυσό μετάλλιο στους Ολυμπιακούς Αγώνες του 2004, παίρνοντας το χάλκινο μετάλλιο.
Στις 30 Οκτωβρίου του 2012, ο Ντέιβιντ Μπλατ αποφάσισε να αφήσει τη θέση του προπονητή της Ρωσίας. Η αποχώρηση του Μπλατ κόστισε αγωνιστικά στη Ρωσία, η οποία έπρεπε να περάσει από μια πλήρη ανανέωση αλλά κατάφερε να προκριθεί στο Ευρωμπάσκετ 2015. Δεν κατάφερε να προκριθεί στους Ολυμπιακούς Αγώνες του 2016, αλλά συμμετείχε στο Ευρωμπάσκετ 2017. όπου αγωνίστηκε στον μικρό τελικό χάνοντας από την Ισπανία 93-85. ήταν παρούσα και στο Παγκόσμιο Κύπελλο 2019, όπου τερμάτισε 12η καθώς αποκλείστηκε στην φάση των 16.
Με το πέρας του Παγκοσμίου Κυπέλλου 2019, η Ρωσία βρίσκεται στην 9η θέση της Παγκόσμιας Κατάταξης της FIBA.
Ντέρεκ Σπενς

Ποδοσφαιρικό βιογραφικό

Ο Ντέρεκ Σπενς γεννήθηκε στις 18 Ιανουαρίου 1952 στο Μπέλφαστ της Β. Ιρλανδίας. Την ποδοσφαιρική του καριέρα ξεκίνησε από την Κρουσέιντερς της πατρίδας του . Το 1971 ήρθε στην Αγγλία και υπέγραψε στην Όλνταμ Αθλέτικ. Αγωνίστηκε μία σεζόν με λίγες συμμετοχές και μεταγράφηκε στην Μπέρι. Εκεί έπαιξε πέντε περιόδους, τις περισσότερες από κάθε άλλη ομάδα στην καριέρα του. Σε 140 παιχνίδια σημείωσε 44 γκολ. Εν τω μεταξύ είχε γίνει διεθνής με την Εθνική Ελπίδων της πατρίδας του κι από το 1975 με την Εθνική Ανδρών, κυρίως ως αναπληρωματικός.
Το 1976-77 αγωνίστηκε στην Μπλάκπουλ, η οποία υποβιβάστηκε. Επίσης, ο Σπενς τραυματίστηκε και έχασε την προετοιμασία της ομάδας. Τότε προτίμησε να φύγει στην Ελλάδα, όπου αγωνίστηκε με επιτυχία στον Ολυμπιακό για μια σεζόν σημειώνοντας μερικά σημαντικά γκολ. Το 1978 επέστρεψε στην Μπλάκπουλ, στην οποία αγωνίστηκε δύο σεζόν. Ταυτόχρονα κέρδισε μια θέση βασικού στην εθνική ομάδα, στην οποία έπαιξε 29 φορές και σημείωσε 3 γκολ.
Τα επόμενα δύο χρόνια (1980-82) έπαιξε στη Σάουθεντ με ιδιαίτερη επιτυχία αλλά παραδόξως δεν επιλέχτηκε στην ομάδα της Βόρειας Ιρλανδίας για τα τελικά του Παγκοσμίου Κυπέλλου 1982 από τον προπονητή Μπίλι Μπίνγκαμ.
Στη συνέχεια, αγωνίστηκε για λίγους μήνες σε διάφορες ομάδες, όπως την ολλανδική Σπάρτα Ρότερνταμ, την Σι-Μπι (See Bee) του Χονγκ Κονγκ, για να τερματίσει την επαγγελματική καριέρα του στην Μπέρι το καλοκαίρι 1983 σε ηλικία 31 έτους. Στη συνέχεια της σεζόν 1983-84 συνέχισε να αγωνίζεται στην ημιεπαγγελματική Oldham Dew στη North-West Counties League.
Συνολικά στα αγγλικά επαγγελματικά πρωταθλήματα αγωνίστηκε σε 348 ματς και πέτυχε 98 γκολ, στο ελληνικό πρωτάθλημα σε 21 ματς (6 γκολ), ενώ έπαιξε ακόμα σε 50 αγώνες (17 γκολ) διοργανώσεων κυπέλλων. Για τις σεζόν που έπαιξε σε άλλα πρωταθλήματα δεν υπάρχουν στοιχεία.

Μετέπειτα πορεία

Όταν σταμάτησε να αγωνίζεται, ο Σπενς αρχικά έζησε στο Walmersley, κοντά στο Μπέρι κι έπειτα στο Hambleton του Lancashire, όπου διατηρούσε επιχειρήσεις. Όμως, δεν ξέχασε το ποδόσφαιρο. Δημιούργησε μια Σχολή Προπονητών κι ένα Sportslink (αθλητικό διαδικτυακό τόπο). Το 1990 ανέλαβε υπεύθυνος στο Σύλλογο Φιλάθλων της Μπλάκπουλ, θέση που κατέχει ακόμη.
Ώρα στη Σρι Λάνκα

Θερινή ώρα

Η θερινή ώρα έχει χρησιμοποιηθεί ιστορικά.

Βάση δεδομένων ζώνης ώρας IANA

Η βάση δεδομένων ζώνης ώρας IANA περιέχει μία ζώνη για τη Σρι Λάνκα στο αρχείο zone.tab, που ονομάζεται Asia/Colombo.
Ουγγρικά κέρματα ευρώ

Η εθνική πλευρά των ουγγρικών κερμάτων ευρώ

Η εθνική πλευρά των ουγγρικών κερμάτων ευρώ δεν έχει σχεδιαστεί ακόμη.

Αναμνηστικά κέρματα ευρώ

Η Ουγγαρία θα μπορεί να εκδώσει αναμνηστικά κέρματα αφού προσχωρήσει στην Ευρωζώνη.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.
Αντιδράσεις διπλής αντικατάστασης

Αντιδράσεις διπλής αντικατάστασης ονομάζονται οι χημικές αντιδράσεις που πραγματοποιούνται ανάμεσα σε δύο ηλεκτρολύτες σε ένα υδατικό διάλυμα.
Απαραίτητη προϋπόθεση για να πραγματοποιηθεί μία αντίδραση διπλής αντικατάστασης είναι ένα από τα δύο προϊόντα της αντίδρασης να κατακάθεται ως ίζημα, να φεύγει στην ατμόσφαιρα ως αέριο ή να είναι ελάχιστα ιοντιζόμενη ένωση, δηλαδή να διίστανται σε πολύ μικρό ποσοστό.
Αν δεν ισχύει ο παραπάνω κανόνας, τότε η αντίδραση δεν πραγματοποιείται.
Η τελευταία περίπτωση εμφανίζεται σχεδόν αποκλειστικά στη διαδικασία της εξουδετέρωσης (οξύ + βάση → άλας + νερό) , κατά την οποία σχηματίζεται η ελάχιστα ιονιζόμενη ένωση Η₂Ο (νερό). Για τις υπόλοιπες περιπτώσεις είναι απαραίτητο να γνωρίζουμε ποιες ουσίες κατακάθονται ως ιζήματα ή φεύγουν στην ατμόσφαιρα ως αέρια.

Αέρια

HF (υδροφθόριο)
HCl (υδροχλώριο)
HBr (υδροβρώμιο)
HI (υδροϊόδιο)
H₂S (υδρόθειο)
HCN (υδροκυάνιο)
SO₂ (διοξείδιο του θείου)
CO₂ (διοξείδιο του άνθρακα)
NH₃ (αμμωνία)

Ιζήματα

AgCl (χλωριούχος άργυρος)
AgBr (βρωμιούχος άργυρος)
AgI (ιωδιούχος άργυρος)
BaSO₄ (θειϊκό βάριο)
CaSO₄ (θειϊκό ασβέστιο)
PbSO₄ (θειϊκός μόλυβδος)

Όλα τα ανθρακικά άλατα εκτός από τα εξής:
K₂CO³ (ανθρακικό κάλιο)
Na₂CO₃ (ανθρακικό νάτριο)
(NH₄)₂CO₃ (ανθρακικό αμμώνιο)

Όλα τα θειούχα άλατα εκτός από τα εξής:
K₂S (θειούχο κάλιο)
Na₂S (θειούχο νάτριο)
(NH₄)₂S (θειούχο αμμώνιο)

Όλα τα υδροξείδια των μετάλλων εκτός από τα εξής:
KOH (υδροξείδιο του καλίου)
NaOH (υδροξείδιο του νατρίου)
Ca(OH)₂ (υδροξείδιο του ασβεστίου)
Ba(OH)₂ (υδροξείδιο του βαρίου)
Φρούριο Μανοέλ

Περιγραφή

Το Φρούριο Μανοέλ είναι οχυρωμένο φρούριο, του οποίου η πλειονότητα των αμυντικών τάφρων και τειχών δημιουργήθηκαν στον ίδιο τον βράχο που αποτελεί το νησί. Ανεγέρθηκε από τους Ιωαννίτες Ιππότες μεταξύ του 1723 και του 1755, υπό τις διαταγές του Μεγάλου Μάγιστρου Μανοέλ ντε Βιλιένα.
Η ιδέα της οχύρωσης του νησιού, το οποίο αποκαλείτο τότε Isolotto, αποδίδεται στον Γάλλο μηχανικό Ρενέ Ζακόμπ ντε Τινιέ. Η οριστική εφαρμογή του συγκεκριμένου σχεδίου περιελάμβανε και τις συμβουλές του Σαρλ Φρανσουά ντε Μοντιόν, εκείνη την εποχή στρατιωτικό μηχανικό του Τάγματος της Μάλτας, υπεύθυνο για τα αμυντικά τείχη και την άμυνα του νησιού. Επιπλέον, ο Μοντιόν τέθηκε επικεφαλής της εποπτείας των κατασκευαστικών έργων, ενώ ενταφιάστηκε στο παρεκκλήσι του Αγίου Αντωνίου, εντός των τειχών του φρουρίου.
Το φρούριο είχε ενεργό ρόλο, όχι μόνο κατά την περίοδο των Ιωαννιτών Ιπποτών, αλλά και υπό βρετανική κατοχή, μέχρι και το 1906, όταν και οι Βρετανικές Αρχές εγκατέλειψαν την περιοχή.

Στη διάρκεια του Β' Παγκοσμίου Πολέμου

Στη διάρκεια του Β' Παγκοσμίου Πολέμου, αντιαεροπορικές μονάδες πυροβολικού των 94 mm εγκαταστάθηκαν εντός και περιμετρικά του φρουρίου. Τα πυροβόλα ήταν εγκατεστημένα πάνω σε ειδικές πλατφόρμες από τσιμέντο υπό μορφή ημικυκλίου, οι οποίες είχαν προστεθεί περιμετρικά των τειχών. Τα τείχη του φρουρίου, οι στρατώνες, καθώς και το παρεκκλήσι υπέστησαν μεγάλες ζημιές από τους γερμανικούς βομβαρδισμούς.

Σήμερα

Το φρούριο τελεί υπό αναπαλαίωση: η λήξη των εργασιών είχε προβλεφθεί για το 2010.
Coq

Στην επιστήμη υπολογιστών, το Coq είναι ένας διαλογικό εργαλείο απόδειξης θεωρημάτων (interactive theorem prover). Υποστηρίζει την έκφραση μαθηματικών βεβαιώσεων, ελέγχει μηχανικά αποδείξεις τους, βοηθά στην εύρεση τυπικών αποδείξεων και εξάγει ένα πιστοποιημένο πρόγραμμα (certified program) από μια κατασκευαστική απόδειξη των τυπικών προδιαγραφών του. Το Coq λειτουργεί στη θεωρία του λογισμού των επαγωγικών κατασκευών (calculus of inductive constructions), ο οποίος αποτελεί παράγωγο του λογισμού των κατασκευών (calculus of constructions). Το Coq δεν είναι αυτόματος αποδείκτης θεωρημάτων αλλά περιλαμβάνει τακτικές αυτόματης απόδειξης θεωρημάτων και διάφορες διαδικασίες απόφασης (decision procedures).
Το Coq υλοποιεί μια συναρτησιακή γλώσσα προγραμματισμού με εξαρτώμενους τύπους (dependent types).
Αναπτύσσεται στη Γαλλία, στο εγχείρημα TypiCal (πρώην LogiCal), στο οποίο συμμετέχουν από κοινού το INRIA, η Πολυτεχνική Σχολή (École Polytechnique), το Πανεπιστήμιο Paris-Sud 11 και το CNRS. παλιότερα υπήρχε και μια ομάδα στην École Normale Supérieure de Lyon. Ο αρχηγός της ομάδας είναι ο Benjamin Werner. Το Coq υλοποιείται σε Objective Caml.
Η λέξη coq σημαίνει "κόκορας" στα Γαλλικά και προκύπτει από μια παράδοση ονομασίας των Γαλλικών ερευνητικών εργαλείων με ονόματα ζώων. Αποτελεί επίσης αναφορά στον Τιερί Κοκάν (Thierry Coquand), ο οποίος ανέπτυξε το λογισμό των κατασκευών με το Ζεράρ Υ (Gérard Huet). Αρχικά, ονομαζόταν απλά Coc, τα αρχικά των λέξεων "calculus of construction".

Θεώρημα τεσσάρων χρωμάτων και η επέκταση ssreflect

Ο Georges Gonthier (από το Microsoft Research, στο Κέιμπριτζ της Αγγλίας) και ο Benjamin Werner (από το INRIA) χρησιμοποίησαν το Coq για να δημιουργήσουν μια απόδειξη του θεωρήματος τεσσάρων χρωμάτων, η οποία ολοκληρώθηκε το Σεπτέμβριο του 2004.
Με βάση αυτή τη δουλειά, αναππτύχθηκε μια σημαντική επέκταση του Coq που ονομάστηκε Ssreflect (που σημαίνει "small scale reflection" ή "ανάκλαση μικρής κλίμακας"). Παρά το όνομα, τα πιο πολλά από τα νέα χαρακτηριστικά που προσθέτει στο Coq η Ssreflect είναι ιδιότητες γενικής χρήσης, που δεν είναι χρήσιμα μόνο για το στυλ υπολογιστικής ανάκλασης της απόδειξης.
Πλειάδες (μυθολογία)

Μυθολογία

Σχετικά με το πώς οι Πληιάδες έγιναν αστερισμός, υπάρχουν διάφορες εκδοχές. Η επικρατέστερη είναι πως αυτοκτόνησαν απ' τον καημό τους για την τιμωρία του πατέρα τους Άτλαντα να σηκώνει στους ώμους τον κόσμο, ή για το χαμό των αδελφών τους, Υάδων. Η Βοιωτική παραλλαγή του μύθου, αναφέρει, πως ο Γίγαντας Ωρίωνας τις ερωτεύτηκε και τις καταδίωξε θέλοντας να τις απαγάγει. Η καταδίωξη συνεχίστηκε για πέντε έτη, οπότε κι οι Πλειάδες κατέφυγαν στον θεό Δία, που πρώτα τις μεταμόρφωσε σε περιστέρια και μετά σε αστερισμό για να τις γλιτώσει. Ο Ωρίωνας, όμως, τις ακολούθησε στον ουρανό ως αστερισμός κι αυτός, κι έτσι οι Πληιάδες, που προπορεύονται αυτού στον ουρανό, πέφτουν στη θάλασσα για να του ξεφύγουν.
Ο αστερισμός των Πλειάδων χρησίμευε για τον καθορισμό των εποχών, κατά την αρχαιότητα, διότι η εμφάνισή του στην ανατολή γινόταν κατά τα τέλη Μαΐου, αναγγέλλοντας την άφιξη του θέρους, ενώ η δύση του προμήνυε την άφιξη του χειμώνα. Ο αρχαίος ποιητής Ησίοδος αναφέρει τις Πλειάδες στο έργο του «Έργα και Ημέραι», δίνοντας πρακτικές συμβουλές.
Κύπελλο Πρωταθλητριών Ομάδων Ευρώπης 1955-56

Την αγωνιστική περίοδο 1955-56 διεξήχθη για πρώτη φορά η διοργάνωση του κυπέλλου πρωταθλητριών ομάδων Ευρώπης. Στο στάδιο Παρκ ντε Πρενς του Παρισιού έλαβε χώρα ο πρώτος τελικός στην ιστορία του κυπέλλου πρωταθλητριών ανάμεσα στη Ρεάλ Μαδρίτης από την Ισπανία και της Σταντ Ρεμς από την Γαλλία. Το πρώτο τρόπαιο του θεσμού κατέκτησε η Ρεάλ Μαδρίτης επικρατώντας μετά από συναρπαστικό παιχνίδι με 4-3 των Γάλλων.